b"\n_START_ARTICLE_\nKalob\xc5\xa1ki rokopis\n_START_PARAGRAPH_\nLiber cantionum Carniolicarum, prevedeno Knjiga kranjskih pesmi, oz. Kalob\xc5\xa1ki ali Kalobski rokopis je precej obse\xc5\xbeen rokopis verskih pesmi in molitev iz sredine 17. stoletja, najden na Kalobju v Ob\xc4\x8dini \xc5\xa0entjur. Nastajal je med letoma 1643 in 1651. Vsebuje pesmi z molitvami in katekizmom v slovenskem jeziku. V kasnej\xc5\xa1ih zapisih se je omenjal kot kalobski, \xc4\x8deprav je med doma\xc4\x8dini v rabi pridevnik kalob\xc5\xa1ki.\n_START_SECTION_\nAvtorstvo\n_START_PARAGRAPH_\nNajverjetnej\xc5\xa1i avtor naslovnega rokopisa Matija Kastelec. Verjetno ga je spisal v mlaj\xc5\xa1ih letih, ko je bil \xc5\xbeupnik v Dolenjskih Toplicah. Obstajajo pravopisne, oblikovne ter besedi\xc5\xa1\xc4\x8dne enakosti in podobnosti med pesmimi v rokopisu in pesmimi v njegovih Bratovskih bukvicah. Na Kastel\xc4\x8devo avtorstvo ka\xc5\xbee \xc5\xa1e primerjava pisave v rokopisu s pisavo v njegovem prevodu Svetega pisma. Manj jasno je, kako je rokopisna knjiga pri\xc5\xa1la na \xc5\xa0tajersko. Morda \xc4\x8dez Ljubljano, lahko pa tudi kar z Dolenjskega, ki je bilo po oglejskem patriarhatu zvezano s \xc5\xa1tajerskimi kralji. Tam jo je moral dobiti Mihael Zagaj\xc5\xa1ek in jo zapustiti Slom\xc5\xa1ku.\n_START_SECTION_\nPriprava za tisk in uporaba\n_START_PARAGRAPH_\nObravnavani rokopis je bil verjetno pripravljan za natis. Pisec je naslove skrbno poudarjal z rde\xc4\x8do tinto in jih s tem jasno lo\xc4\x8deval od ostalega teksta, o\xc5\xa1tevil\xc4\x8dil strani ter napisal prednje kazalo. Poleg tega je bil vezan v pergamentne rde\xc4\x8dkaste platnice. Prepis katekizma, ki ga rokopisna knjiga med drugim vsebuje, je glavna potrditev, da ta ni bila spisana za osebno rabo, saj je pisec za lastne potrebe tiskano katekizemsko knji\xc5\xbeico \xc5\xbee imel. Z vklju\xc4\x8ditvijo katekizma je \xc5\xa1e posebej upravi\xc4\x8deval natis svojega rokopisa, potreba po njem je bila namre\xc4\x8d splo\xc5\xa1na. Delo se je uporabljalo zlasti za pesmarico, najverjetneje pa je bilo pisano, da bi slu\xc5\xbeilo kot priro\xc4\x8dnik, namenjen duhovnikom, ki u\xc4\x8dijo in vodijo vernike. Kasnej\xc5\xa1i zapiski s \xc4\x8da\xc4\x8dkami vred pri\xc4\x8dajo, da je bila med letoma 1702 in 1754 v rokah razli\xc4\x8dnih organistov in da je po ve\xc4\x8dini za pesmarico niso ve\xc4\x8d rabili. Na koncu na primer stojijo njihove bele\xc5\xbeke o izpla\xc4\x8dilih hlapcem in zapiski u\xc4\x8ditelja za pouk ra\xc4\x8dunstva. Enako kot ugibanje, da je bila Knjiga kranjskih pesmi pripravljana za natis, ostaja odprto vpra\xc5\xa1anje, zakaj do njega ni nikoli pri\xc5\xa1lo. Legi\xc5\xa1a kot mo\xc5\xbene razloge navaja splo\xc5\xa1no nepodjetnost slovenskega tiska v tistih letih, nezaupanje odlo\xc4\x8dujo\xc4\x8dih do verskega besedila v sloven\xc5\xa1\xc4\x8dini, poslovenjene ma\xc5\xa1ne molitve ter premalo \xc5\xbeeleznega repertoarja cerkvenih, \xc5\xbee utrjenih, besedil in preve\xc4\x8d novih ter novotarskih.\n_START_SECTION_\nVsebina in zgradba\n_START_PARAGRAPH_\nVsebuje 43 slovenskih in tri latinske pesmi. Med najdalj\xc5\xa1imi so pesmi o Jezusovem trpljenju \xc2\xbbJezus svetu odre\xc5\xa1itvu\xc2\xab\xc2\xa0(380 verzov v 76 kiticah), pesem o Jezusovem in Marijinem \xc5\xbeivljenju \xc2\xbbPrava mudrost O\xc4\x8dina\xc2\xab\xc2\xa0(37 kitic po 10 vrstic) in pesem o mu\xc4\x8denici Sv. Margareti \xc2\xbbMeni je lu\xc5\xa1t zdaj peti\xc2\xab\xc2\xa0(55 kitic po 7 verzov). Pri mnogih pesmih je naveden naslov latinske ali nem\xc5\xa1ke pesmi, po kateri se slovenska pesem poje ali po kateri je prirejena. Napev pa je zapisan le pri pesmi o Jezusovem \xc5\xbeivljenju in trpljenju \xc2\xbbO zvejzde, sonce rumenu\xc2\xab. Poleg pesmi so v njej \xc5\xa1e prevodi ma\xc5\xa1nih pro\xc5\xa1enj pred berilom za vse nedelje v letu in ve\xc4\x8dje praznike ter katekizem, ki vsebuje Bo\xc5\xbeje in cerkvene zapovedi, seznam grehov in dobrih del, osem Jezusovih blagrov, \xc4\x8dlovekove \xc5\xa1tiri poslednje re\xc4\x8di in molitev Du\xc5\xa1a Kristusova posveti me. Kalob\xc5\xa1ki rokopis je bil v ve\xc4\x8djem delu napisan pred vezavo, delno po njej, vendar ni bil ves popisan. Danes ima ohranjenih 312 strani (ob vezavi jih je moral \xc5\xa1teti 350), sestavlja ga 17 po obsegu neenakovrednih se\xc5\xa1itkov, prva o\xc5\xa1tevil\xc4\x8dena stran je 33. Vsebina je ve\xc4\x8didel zapisana v gotici, nekaj zapisov je latini\xc4\x8dnih. Marjan Smolik pravi, da je delo pesmarica, molitvenik, kateheti\xc4\x8dni in pridigarski priro\xc4\x8dnik ter premi\xc5\xa1ljevalna knjiga \xe2\x80\x93 vse hkrati.\n_START_SECTION_\nPesmi\n_START_PARAGRAPH_\nVe\xc4\x8dina pesmi govori o Kristusu, njegovem \xc5\xbeivljenju, odre\xc5\xa1ilnem trpljenju, smrti in vstajenju, nekaj je vezanih na praznike in dobe cerkvenega leta: advent, bo\xc5\xbei\xc4\x8d, Jezusovo ime, razgla\xc5\xa1enje Gospodovo in pasijonski \xc4\x8das. \xc5\xa0tiri pesmi obsegajo celotno Jezusovo \xc5\xbeivljenje. Pesmi o Mariji so ve\xc4\x8dinoma povezane z resnicami o Kristusu ob molitvi ro\xc5\xbenega venca. Nekatere pesmi se nana\xc5\xa1ajo na \xc4\x8dlovekove poslednje re\xc4\x8di, svetni\xc5\xa1ke pesmi pojejo o sv. Magdaleni, Ur\xc5\xa1uli in Marjeti. \xc5\xbde prva pesem (adventna Poshle h'Dezhli nikar usakiga Angela) in z njo \xc5\xa1e vrsta drugih dajo misliti, da je rokopisna knjiga hotela biti priro\xc4\x8dnik zlasti za duhovnika, ki u\xc4\x8di in vodi vernike, pri tem pa prina\xc5\xa1a na novo po\xc5\xbeivljena in hkrati zahtevnej\xc5\xa1a slovenska besedila. Dolge pesmi, ki segajo iz okvira cerkvenih, so bile namenjene druga\xc4\x8dnim pobo\xc5\xbenostim, med drugim bo\xc5\xbejepotnim. Za romanja so bile priro\xc4\x8dne pesmi vzete iz ljudskega slovstva (npr. dvovrsti\xc4\x8dnice o sv. Ur\xc5\xa1uli) in nove, privla\xc4\x8dne zaradi zgodbe ali mirakla. Na obojne se je dalo navezati bo\xc5\xbeji nauk._NEWLINE_Res je, da rokopis \xc5\xa1e ni pesmarica, pripravljena za petje, napev v notah je zapisan samo pri eni pesmi. Brez napeva so vse stare pesmi, ki so bile splo\xc5\xa1no znane, nove pesmi imajo v opombi zgolj navodilo, po katerem znanem slovenskem, nem\xc5\xa1kem ali latinskem napevu naj se pojejo. Tako med njimi ni besedila precej znane bo\xc5\xbei\xc4\x8dne pesmi Ta dan je vsega veselja, ta pesem je samo imenovana kot zgled za napev k pesmim na straneh 85, 102 in 105. Ne najdemo niti stare En jager na lovu \xc5\xa1raja, temve\xc4\x8d novo En jager gre louiti. To ka\xc5\xbee, da ne gre za prizadevanje zajeti predvsem stanje v izro\xc4\x8dilu, ampak za tako, ki ga upo\xc5\xa1teva, ho\xc4\x8de pa mu prispevati svoje, novo._NEWLINE_Avtor se je loteval razli\xc4\x8dnih pesni\xc5\xa1kih oblik, nekatere kitice so precej zapletene (kitice iz po dveh dvanajstercev in \xc5\xa1estercev, petvrsti\xc4\x8dnice iz desetercev, \xc5\xa1estvrsti\xc4\x8dnica 7-8-8-7-6-7, desetvrsti\xc4\x8dnica 7-6-7-6-7-7-6-7-7-6 ipd.). Najve\xc4\x8d je \xc5\xa1tirivrsti\xc4\x8dnic, med njimi prevladujejo take iz osmercev in sedmercev, prav tako so bile priljubljene take iz samih osmercev. Verz se ravna predvsem po \xc5\xa1tevilu zlogov._NEWLINE_Med pesmimi sta dve v celoti napisani v latin\xc5\xa1\xc4\x8dini: bo\xc5\xbei\xc4\x8dna Puer nobis nascitur ter dolga Patris sapientia. Slovenskih pesmi je 42, od tega jih je 36 najverjetneje prepesnjeno ali izvirno delo pisca Kalob\xc5\xa1kega rokopisa, 13 jih je brez tuje predloge in so pi\xc5\xa1\xc4\x8deva priredba iz lastnih elementov. Pri 8 pesmih je bilo mogo\xc4\x8de ugotoviti, da jih je prevedel iz latin\xc5\xa1\xc4\x8dine, iz nem\xc5\xa1\xc4\x8dine jih je ve\xc4\x8d, zagotovo 14. Maria sapoye je priredba protestantske pesmi. Litanijska pesem v \xc4\x8dast presveti Trojici, Mariji, angelom in svetnikom je umetno sestavljena iz kateheti\xc4\x8dnih in molitvenih kitic. Legendarna pesem o sv. Ur\xc5\xa1uli je stara, a ni cerkvena in je v taki okolici nenavadna. Necerkvena (med necerkvene pesmi na tem mestu \xc5\xa1tejemo tiste, ki se niso pele pri sveti ma\xc5\xa1i) je tudi dolga legendarna pesem, to sta zgodba o mladeni\xc4\x8du, ki ga je Marija re\xc5\xa1ila iz hudi\xc4\x8deve oblasti (Vuzhite se verni ludje) ter pesem o sveti Margareti (Meni ie lusht sdaj peti). Poleg na\xc5\xa1tetih je necerkvena \xc5\xa1e Tam stoi gora vi\xca\x83oka. Precej enakomerna, skrbna pisava posebno v prvem delu do strani 213 ka\xc5\xbee, da so bile pesmi prepisovane iz prvopisa, enako dokazujejo sproti pre\xc4\x8drtane in popravljene ob prepisu storjene napake.\n_START_SECTION_\nSlovenska cerkvena pesem v 16. in 17. stoletju\n_START_PARAGRAPH_\nZa slovensko cerkveno pesem je bil \xc4\x8das 16. in 17. stoletja prehodna doba. Vladale so neurejene razmere, v slovenskih krajih so se katoli\xc4\x8dani hkrati spoprijemali z dvema nasprotnikoma: protestanti in Turki, miren razvoj so motili \xc5\xa1e kme\xc4\x8dki upori. Duhovniki, ki bi morali biti ljudem opora, so bili za to ve\xc4\x8dkrat slabo sposobni, zato so verniki najve\xc4\x8d opore na\xc5\xa1li v tradiciji, od katere se niso pustili odvrniti. Tako so ne mene\xc4\x8d se za novosti protestantizma v cerkvi \xc5\xa1e naprej najraje peli stare cerkvene pesmi. Skrb katoli\xc5\xa1kih cerkvenih oblasti za \xc4\x8distost verskega nauka je morda eden izmed vzrokov, da so se med Slovenci nove pesmi zelo malo raz\xc5\xa1irile. Nastalo jih je sicer kar precej, verjetno ve\xc4\x8d, kot jih poznamo. Najve\xc4\x8d novih pesmi je nastalo v \xc4\x8dast Kristusu, njegovemu Srcu in Imenu ter sv. Re\xc5\xa1njemu Telesu. Nekatere, celo vsebinsko bogate in oblikovno lepe, so podobno kot nove pesmi v \xc4\x8dast angelom in svetnikom kmalu zatonile v pozabo._NEWLINE_Prva slovenska znana pesem, ki razlaga odlike in slu\xc5\xbebo angelov, je zapisana ravno v Kalob\xc5\xa1kem rokopisu. Do 19. stoletja je bila edina, ki je sku\xc5\xa1ala vsaj nekoliko razlo\xc5\xbeiti resnice o angelih, svetnikih in pogubljenih. Pesem Dones cerkov sveta mati razlaga, kako angeli \xc4\x8dastijo Boga v nebesih in kako so poslani v pomo\xc4\x8d ljudem na zemlji. Razlo\xc5\xbeen je tudi na\xc4\x8din \xc5\xa1kodljivega delovanja hudobnih duhov, ki zmorejo naravne pojave uporabiti v svoje namene in z njimi \xc5\xa1kodovati ljudem, bo\xc5\xbejim ljubljencem. Iz Svetega pisma je navedenih nekaj zgledov, kako dobri angeli ljubijo in pomagajo._NEWLINE_Posebno mesto v razvoju katoli\xc5\xa1kih slovenskih cerkvenih pesmi ima pesem v \xc4\x8dast Jezusovemu imenu (Jezusa ime presvetu), ker je v vrsti samih anonimnih pesmi prva, ki razodene avtorja. Pisec obravnavanega rokopisa o njej pravi, da jo je spesnil v januarju 1643. Gre za zaupno molitev gre\xc5\xa1nika k usmiljenemu Jezusu, ki  _NEWLINE_je zanj prelil vso kri.\n_START_SECTION_\nDones Cerkov sveta mati\n_START_PARAGRAPH_\n\xc4\x8dast Bogu ho\xc4\x8de spi\xc5\xbeati_NEWLINE__NEWLINE_za milost preveliko:_NEWLINE__NEWLINE_Stvaril je mnogu krdelce,_NEWLINE__NEWLINE_te lube svete angelce _NEWLINE__NEWLINE_nam na pomu\xc4\x8d nebesko._NEWLINE__NEWLINE_Koker sonce vsi svetijo,_NEWLINE_ _NEWLINE_koker en ogen lisnejo,_NEWLINE__NEWLINE_so vsi nebeski duhi_NEWLINE__NEWLINE_bo\xc5\xbeja prelepa \xc4\x8dudna stvar._NEWLINE__NEWLINE_Njih natura je en svet dar,_NEWLINE__NEWLINE_Jezusu vsi podlo\xc5\xbeni._NEWLINE__NEWLINE_Bo\xc5\xbeje obli\xc4\x8dje vidijo,_NEWLINE__NEWLINE_ve\xc4\x8dno lu\xc4\x8d vselej gledajo._NEWLINE__NEWLINE_Ta \xc4\x8dast svete Trojice:_NEWLINE__NEWLINE_to isto oni hvalijo,_NEWLINE__NEWLINE_svet, svet, svet je Bug pravijo_NEWLINE__NEWLINE_ter padajo na lice._NEWLINE_ _NEWLINE__NEWLINE_Nih imena nu nih slu\xc5\xbebe_NEWLINE__NEWLINE_so po tem koker oskrbe_NEWLINE__NEWLINE_na\xc5\xa1e re\xc4\x8di na zemli._NEWLINE__NEWLINE_Koker so stanovi mnogi_NEWLINE__NEWLINE_taku jim tudi Bug deli_NEWLINE__NEWLINE_skrb v njih lubim krdeli._NEWLINE__NEWLINE_Kdu Bogu glih: o Mihael,_NEWLINE_ _NEWLINE_zgurni vojskar, en arhangel;_NEWLINE__NEWLINE_pod tvojim je banderu _NEWLINE__NEWLINE_vse, kar vojskuje angelstvu_NEWLINE__NEWLINE_zuper djanje hudi\xc4\x8dovu_NEWLINE__NEWLINE_so vso silto neverno._NEWLINE__NEWLINE_Ta stara ka\xc4\x8da ne spi,_NEWLINE__NEWLINE_nu\xc4\x8d nu dan i\xc5\xa1e, \xc5\xbeeli,_NEWLINE__NEWLINE_da bi nas premojstrila,_NEWLINE__NEWLINE_ob \xc5\xbeivot, du\xc5\xa1o, \xc4\x8dast, blagu_NEWLINE__NEWLINE_zavlekla nas v tu ve\xc4\x8dnu zlu,_NEWLINE__NEWLINE_od Buga obrnila._NEWLINE__NEWLINE_Narprvi\xc4\x8d za\xc4\x8denja zmote,_NEWLINE_ _NEWLINE_punte, tiranstvu nu vojske,_NEWLINE__NEWLINE_red bo\xc5\xbeji preme\xc4\x8duje,_NEWLINE__NEWLINE_kralje, cesarje podsuka,_NEWLINE__NEWLINE_lubezni zveze rez\xc4\x8duka,_NEWLINE__NEWLINE_de lej svoj srd izsuje._NEWLINE__NEWLINE_Huda nam dela vremena,_NEWLINE__NEWLINE_s to\xc4\x8do vse \xc4\x8dasi pomendra,_NEWLINE__NEWLINE_svoj strup na vejter prsne,_NEWLINE__NEWLINE_na\xc5\xa1 sad zemle nam ne vo\xc5\xa1i,_NEWLINE__NEWLINE_vse stvari huj\xc5\xa1a, poiska\xc5\xbei,_NEWLINE__NEWLINE_tuljkan sovra\xc5\xbenik po\xc4\x8dne._NEWLINE__NEWLINE_Kadar bi sveti angelci_NEWLINE__NEWLINE_mu ne branili, du\xc5\xa1ici_NEWLINE__NEWLINE_\xc5\xbeivotu bi on skodil_NEWLINE__NEWLINE_z vodo, napastjo nu z ognjom,_NEWLINE__NEWLINE_v zlo smrt bi nas zapodil._NEWLINE_ _NEWLINE__NEWLINE_Kadar smo v nuji narvek\xc5\xa1i_NEWLINE_ _NEWLINE_nam hite angelci stre\xc4\x8di,_NEWLINE__NEWLINE_z nadlug nas vun iznesti._NEWLINE__NEWLINE_Levi niso sant Danielu_NEWLINE__NEWLINE_kaj mogli pred tem angelom,_NEWLINE__NEWLINE_sicer so ga bili znesli._NEWLINE__NEWLINE_\xc5\xbdveplu na ogin iz nebes_NEWLINE__NEWLINE_je Sodoma koker en ses_NEWLINE__NEWLINE_kon\xc4\x8dal. Lot pak stari_NEWLINE__NEWLINE_je u\xc5\xa1el, s h\xc4\x8derami nu \xc5\xbeeno_NEWLINE__NEWLINE_angelci ga odpelali,_NEWLINE__NEWLINE_Bug te svoje obari._NEWLINE__NEWLINE_Petrus dolgu v je\xc4\x8di \xc5\xbeivil,_NEWLINE__NEWLINE_je k smrti u\xc5\xbee obsojen bil_NEWLINE__NEWLINE_od Herode\xc5\xbea kralja._NEWLINE_ _NEWLINE_Njega angel v no\xc4\x8di pr\xc5\xa1al,_NEWLINE__NEWLINE_ketine vse je pretrgal,_NEWLINE__NEWLINE_prosta so oble\xc5\xbeala._NEWLINE__NEWLINE_V ogneni pe\xc4\x8di glih taku_NEWLINE_ _NEWLINE_en angel ohranil cilu_NEWLINE__NEWLINE_te tri svete hlap\xc4\x8di\xc4\x8de._NEWLINE__NEWLINE_Koker v rosi so hodili,_NEWLINE__NEWLINE_en hladen vejter \xc4\x8dutili,_NEWLINE__NEWLINE_ne vedo ni\xc4\x8d od hice._NEWLINE__NEWLINE_Taku \xc5\xa1e na dona\xc5\xa1ni dan_NEWLINE__NEWLINE_nas varje angelski stan._NEWLINE__NEWLINE_Ti presvetni stra\xc5\xbeniki_NEWLINE__NEWLINE_veden za nas skrb imajo,_NEWLINE__NEWLINE_vojskujo, ter nas branijo_NEWLINE__NEWLINE_pred vsemi zuprniki._NEWLINE__NEWLINE_Hvala tebi, Jezus Kriste,_NEWLINE__NEWLINE_kir nam da\xc5\xa1 take varuhe,_NEWLINE__NEWLINE_svete, lube ter zvejste,_NEWLINE__NEWLINE_de nam vrag nima skoditi,_NEWLINE__NEWLINE_temu\xc4\x8d nas vu\xc4\x8de hoditi_NEWLINE_ _NEWLINE_v nebu te prave cejste. Amen.\n_START_SECTION_\nJezusa ime presvetu\n_START_PARAGRAPH_\nponi\xc5\xbeno zahvalimo._NEWLINE__NEWLINE_To kot sonce povsem jasni,_NEWLINE__NEWLINE_da se grejemo._NEWLINE__NEWLINE_Pro\xc4\x8d odstopi vse prekletu,_NEWLINE__NEWLINE_verni pak mir najdemo._NEWLINE__NEWLINE_I\xc5\xa1\xc4\x8de du\xc5\xa1a ter ne znajde,_NEWLINE__NEWLINE_\xc4\x8dista koker grlica,_NEWLINE__NEWLINE_v svojem srci hitru najde_NEWLINE__NEWLINE_smileniga Jezusa._NEWLINE__NEWLINE_Vliva v njo studence gnade_NEWLINE__NEWLINE_nu medenu veselje._NEWLINE__NEWLINE_Jest pak solze Magdalene_NEWLINE__NEWLINE_\xc5\xbeelim z grenko \xc5\xbealostji,_NEWLINE__NEWLINE_grejh strupeni, zlo zadene,_NEWLINE__NEWLINE_odpodi gnado bo\xc5\xbejo._NEWLINE__NEWLINE_O Jezus, pomili mene,_NEWLINE__NEWLINE_vo\xc5\xa1i snago angelsko._NEWLINE__NEWLINE_... kr\xc5\xa1anstvu de se vname_NEWLINE__NEWLINE_zguranjo \xc5\xbeerjavico,_NEWLINE__NEWLINE_ve\xc4\x8d v krivici ne ostane,_NEWLINE__NEWLINE_trdnu hrani pravico,_NEWLINE__NEWLINE_ter se gori v nebu vzame_NEWLINE__NEWLINE_v\xc5\xbeiti sveto Trojico._NEWLINE__NEWLINE_Jezusa du\xc5\xa1ica sveta_NEWLINE__NEWLINE_nu telu posveti na\xc5\xa1,_NEWLINE__NEWLINE_\xc5\xbelahtna voda s strani vzeta_NEWLINE__NEWLINE_speri ter napoji nas._NEWLINE__NEWLINE_Sladke rane, kri prijetna\n_START_SECTION_\nDe Extremo die Judic\xc3\xbf. Koker od Cessarize ...\n_START_PARAGRAPH_\nElias ie prerokoual,_NEWLINE__NEWLINE_Suoimu Jogru nasnanie dal,_NEWLINE__NEWLINE_koku dolgu sueit stall,_NEWLINE__NEWLINE_preden se bode vus reshal,_NEWLINE__NEWLINE_O Bug vsmili se zhes nass._NEWLINE__NEWLINE_Praui bo stall sheist taushent leit,_NEWLINE__NEWLINE_potle bo imel konez sueit,_NEWLINE__NEWLINE_Chr\xcc\x83us ta ie pak meldal s\xc3\xa3,_NEWLINE__NEWLINE_sueit nebo taku dolgu stal._NEWLINE__NEWLINE_O Bug usmili\xc5\xbfse zhes nass._NEWLINE__NEWLINE_Sa uolo teh jsuolenih,_NEWLINE__NEWLINE_kir bodo v'suetih nebe\xc5\xbfsih,_NEWLINE_ _NEWLINE_ue\xc5\xbfselu t\xc3\xa3 prebiuali,_NEWLINE__NEWLINE_sa teh uolo perkrazhen bo._NEWLINE__NEWLINE_O Bug &c._NEWLINE__NEWLINE_Sueit she nemore dolgu stat,_NEWLINE__NEWLINE_to more usak zhlouek sposnat,_NEWLINE__NEWLINE_\xc5\xbfkoroj ga bo konez enkrat,_NEWLINE__NEWLINE_ueliku zhudes sgodilu._NEWLINE__NEWLINE_Glih skoroj pride Bo\xc5\xbfh\xc3\xbf syn,_NEWLINE__NEWLINE_V'niega gospostui, inu \xc5\xbf'nim_NEWLINE__NEWLINE_ti niega lubi Angeli,_NEWLINE__NEWLINE_Propheti[ae] nu Apostoli:_NEWLINE__NEWLINE_O Bug &c._NEWLINE__NEWLINE_Chr\xcc\x83us s'trobento pustil bo,_NEWLINE__NEWLINE_piskat temu Erz = Angelu,_NEWLINE__NEWLINE_V' Josaphatouimu dollu,_NEWLINE__NEWLINE_ta sodni dan bo tam dershan._NEWLINE__NEWLINE_O Bug usmili\xc5\xbfse &c._NEWLINE__NEWLINE_Tadaj bodo is tih grobou,_NEWLINE__NEWLINE_Ti mertui gori ustaiali,_NEWLINE__NEWLINE_s'kostmi, s'kosho u\xc5\xbfi obdani,_NEWLINE__NEWLINE_glih kakor ti shiui bodo:_NEWLINE__NEWLINE_O Bug &c._NEWLINE__NEWLINE_S'enim zhishenim telessom,_NEWLINE__NEWLINE_obdani s'suo\xc3\xbfm lastnim me\xc5\xbfsom,_NEWLINE__NEWLINE_Bogati, vbog, stari, mladi,_NEWLINE__NEWLINE_Moshie, shene, nu Otroci._NEWLINE__NEWLINE_Vsak more naprei stopiti,_NEWLINE__NEWLINE_Pred Bugom raitingo dati,_NEWLINE__NEWLINE_Sledni po suoim deli lon,_NEWLINE__NEWLINE_bode preiel \xc5\xbfuestu nasaj._NEWLINE__NEWLINE_Sledne vnuzne be\xc5\xbfsede,_NEWLINE__NEWLINE_bodo naprej prene\xc5\xbfsene,_NEWLINE__NEWLINE_Na sledno bode sojenie_NEWLINE__NEWLINE_po deli sueistu lonanie,_NEWLINE__NEWLINE_tim hudim bo ferdamaine._NEWLINE__NEWLINE_Porezhe h'tem na de\xc5\xbfnizi,_NEWLINE__NEWLINE_Poite s\xe1\xba\xbd ui [moy] Jsuoleni,_NEWLINE__NEWLINE_v'ta sueti ra\xc3\xbf semkaj k'meni,_NEWLINE__NEWLINE_vtim bote uy prebiuali,_NEWLINE__NEWLINE_kir nigdar ue\xc5\xbfselila k\xc3\xb5za ni._NEWLINE__NEWLINE_O Bug kaku tim hudim bo_NEWLINE__NEWLINE_kir na leuim \xc5\xbftali bodo,_NEWLINE__NEWLINE_Sdaici bodo zagali,_NEWLINE__NEWLINE_le iokali, trepetali,_NEWLINE__NEWLINE_iamrali, nu klaguuali._NEWLINE__NEWLINE_Serdit Richtar porezhe k'nim,_NEWLINE__NEWLINE_poite kie ui  ferdamani,_NEWLINE__NEWLINE_noter v'ta paklenski ogein,_NEWLINE__NEWLINE_v tim bote ui prebiuali,_NEWLINE__NEWLINE_Kir nigdar martre konza ni._NEWLINE__NEWLINE_Hudi bodo slu shraiali,_NEWLINE__NEWLINE_jokali, s'\xc5\xbfobm\xc3\xbf \xc5\xbfkripali,_NEWLINE__NEWLINE_uekomaj u'ogni goreli,_NEWLINE__NEWLINE_o vae, nu vae \xc3\xbfm u\xc5\xbfelej bo._NEWLINE__NEWLINE_Terplenie tih prekletih bo,_NEWLINE__NEWLINE_uekomaj tro\xc5\xbfhta nizh nebo,_NEWLINE__NEWLINE_de bi bili odre\xc5\xbfheni,_NEWLINE__NEWLINE_shraiali s'kletuo bodeo,_NEWLINE__NEWLINE_ta zhas kir so v'nim roieni._NEWLINE__NEWLINE_De bi bil Sueit ena Gora,_NEWLINE__NEWLINE_ter bi billa usa peshena,_NEWLINE__NEWLINE_Nu v'tau\xc5\xbfhent leitih lej en kratt,_NEWLINE__NEWLINE_ena tizza prozh odnesla,_NEWLINE__NEWLINE_le enu samu sernize._NEWLINE_ _NEWLINE_Zhes taushent leit perletela,_NEWLINE__NEWLINE_po enim sernzi sna\xc5\xbfsala,_NEWLINE__NEWLINE_Sai bi bili odre\xc5\xbfheni,_NEWLINE__NEWLINE_Tu pak nikuli konza ny,_NEWLINE__NEWLINE_Vezhnu tam bodo goreli._NEWLINE__NEWLINE_Drugazhi nemore biti,_NEWLINE__NEWLINE_uekuj moreio trpeti,_NEWLINE__NEWLINE_ta Richatariou \xc5\xbferd no\xc5\xbfiti,_NEWLINE__NEWLINE_nigdar mogozhe uun priti,_NEWLINE__NEWLINE_uekui kumaj goreti._NEWLINE__NEWLINE_Sueit u\xc5\xbfhe story pet tau\xc5\xbfhent leit,_NEWLINE__NEWLINE_[k'niemu she] nu [\xc5\xbfestu] sest stu ter \xc5\xbftiride\xc5\xbfset,_NEWLINE__NEWLINE_ta zhas perkrazhen guishnu bo,_NEWLINE__NEWLINE_greshnikij \xc5\xbfpokorite\xc5\xbfse,_NEWLINE__NEWLINE_ter dobru diat flissaite\xc5\xbfse._NEWLINE__NEWLINE_Na tu de bote shteueini,_NEWLINE__NEWLINE_V'mej temi Jsuolenimi,_NEWLINE__NEWLINE_shnimi \xc5\xbfe mi ue\xc5\xbfseliti,_NEWLINE__NEWLINE_uekuikumaj, tu n\xc3\xa3 Bug daj,_NEWLINE__NEWLINE_Po tem lebnu nebeskj Ray. A m e n.\n_START_SECTION_\nS e q u e n s  C a n t i o accomodata, ad melodiam, Omni die dic M a r i a e.\n_START_PARAGRAPH_\nEn Jager vun gre louitj_NEWLINE__NEWLINE_Zhes tu nebe\xc5\xbfku polie,_NEWLINE__NEWLINE_Katerimu ie pruti priti_NEWLINE__NEWLINE_Suetu tellu Mariae._NEWLINE__NEWLINE_Ta lou\xc3\xa9z je slahtni Angel_NEWLINE_Mar\xc3\xbf dobru posn\xc3\xa3,_NEWLINE__NEWLINE_Samorogza pred se poial,_NEWLINE__NEWLINE_Gabriel imenou\xc3\xa3._NEWLINE__NEWLINE_Stiri h\xc3\xa8rte s'saboj v\xc3\xb3di_NEWLINE__NEWLINE_Na ti roki zartani,_NEWLINE__NEWLINE_Ti so hitri, lepi, b\xc3\xa9lli,_NEWLINE__NEWLINE_Koker sam sn\xc3\xa9gh padani._NEWLINE__NEWLINE_H\xc3\xa8rt ta p\xc3\xa9rui je Prauiza,_NEWLINE__NEWLINE_Ktere v'\xc5\xbfueiti ni billu,_NEWLINE__NEWLINE_Drugi praua je resniza,_NEWLINE__NEWLINE_Pousod jo je \xc5\xbfmankalo._NEWLINE__NEWLINE_Tret\xc3\xbf boshia gnada, milost_NEWLINE__NEWLINE_Ludiem vbo\xc5\xbfhim sgublena,_NEWLINE__NEWLINE_Pak zheterti mir, Pokojnost,_NEWLINE__NEWLINE_Na semli pogr\xc3\xa9shena._NEWLINE__NEWLINE_Samarog je vsmil\xe1\xba\xbd J E S U s h_NEWLINE__NEWLINE_Pravi Bug nu zhlouek bil_NEWLINE__NEWLINE_Prihod niega sh\xc3\xa8lil sueit vus_NEWLINE__NEWLINE_Enkrat kumaj sadobil._NEWLINE__NEWLINE_Samaroga louez ishe_NEWLINE__NEWLINE_Na nebe\xc5\xbfsih, na semli,_NEWLINE__NEWLINE_Shtiri lubi ti hertizhi_NEWLINE__NEWLINE_Tudi po nym hit\xc3\xa9li._NEWLINE__NEWLINE_Louez sledi taku dolgu_NEWLINE__NEWLINE_Da se Samarog ulovj_NEWLINE__NEWLINE_ter se [v'krillu] prau pr\xc4\x99lubesniuu_NEWLINE__NEWLINE_V'krillu Mariae spusti._NEWLINE__NEWLINE_Gabriel v'roshizh sapiska_NEWLINE__NEWLINE_Leip, ue\xc5\xbfsel glass uunkaj gre,_NEWLINE__NEWLINE_Zheshena si o Maria,_NEWLINE__NEWLINE_Milosti Boshie p\xc3\xb3lna._NEWLINE__NEWLINE_Sami Gospud Bug ie s tabo_NEWLINE__NEWLINE_V'mej shenami segnana,_NEWLINE__NEWLINE_V'saj s'uezhim porodom ne bo_NEWLINE__NEWLINE_Obena shena obdana._NEWLINE__NEWLINE_V'Dezhlnim telli bosh spozh\xc3\xa9la,_NEWLINE__NEWLINE_Enu Deteze su\xc3\xa8tu,_NEWLINE__NEWLINE_Shiroku n\xc3\xa9bu nui semla_NEWLINE__NEWLINE_Ob\xc5\xbfhezhi ga ni moglu._NEWLINE_JEshusa bosh porodila_NEWLINE__NEWLINE_Vseh ludyh trosht, ue\xc5\xbfselie,_NEWLINE__NEWLINE_Vezhnu Diuiza prebila,_NEWLINE__NEWLINE_Pred ro\xc5\xbftu\xc3\xb5 inu potle._NEWLINE__NEWLINE_On bo uekomaj regiral_NEWLINE__NEWLINE_V'Throni kralia Dauida,_NEWLINE__NEWLINE_Brumne Du\xc5\xbfhe v'nebu sbiral,_NEWLINE__NEWLINE_Suoiga Grad Ozheta._NEWLINE__NEWLINE_Niega suetimu jme[nu] ni_NEWLINE__NEWLINE_Bode use poduershenu,_NEWLINE__NEWLINE_Na hualo se mu perkloni_NEWLINE__NEWLINE_Vsako kral\xc5\xbfko kolenu._NEWLINE__NEWLINE_Pole Maria Diuiza_NEWLINE__NEWLINE_Precej ie pokleknila_NEWLINE__NEWLINE_She nje zartana Du\xc5\xbfhiza_NEWLINE__NEWLINE_Roke g\xc3\xb3ri usdignila._NEWLINE__NEWLINE_Jest sem ta Gospodnia Dekla_NEWLINE__NEWLINE_[Kaku bom sahua] Js serzhne pohleunosti,_NEWLINE__NEWLINE_Kaku bom sa hualo rekla_NEWLINE__NEWLINE_Mo\xc3\xaemu Stuarniku do\xc5\xbfti?_NEWLINE__NEWLINE_Leta be\xc5\xbfeda se \xc5\xbfturi_NEWLINE__NEWLINE_Glih kakor Bug gouori_NEWLINE__NEWLINE_Sda\xc3\xaezi JESUsha v'ti uri_NEWLINE__NEWLINE_Spozhela v'\xc5\xbfuetim Duhj._NEWLINE_V'Mariae presuetu serze_NEWLINE__NEWLINE_Samarog se dopusti,_NEWLINE__NEWLINE_Gabriel pak spet s'perez\xc3\xa3_NEWLINE__NEWLINE_Gori v'nebu p\xc3\xa9rleti._NEWLINE__NEWLINE_Tankaj ta su\xc3\xb4j lou osnanja,_NEWLINE__NEWLINE_V'sim rim Chor\xc3\xb5 Angelskim,_NEWLINE__NEWLINE_Ah n\xc3\xbfeh uesselie sposnati_NEWLINE__NEWLINE_Nam tudi Bug uo\xc5\xbfhi usem._NEWLINE_O Maria sueta Mati_NEWLINE__NEWLINE_Prossi Stuarnika sa na\xc5\xbfs,_NEWLINE__NEWLINE_Da nam hoze milost dati,_NEWLINE__NEWLINE_Sdaj nu na na\xc5\xbfs \xc5\xbfmertni zhass._NEWLINE__NEWLINE_De n\xc3\xa3 hoze milost dati_NEWLINE__NEWLINE_V'saki greih odpustiti,_NEWLINE__NEWLINE_V'nebu cesto perkasati,_NEWLINE__NEWLINE_Kie pomagati priti._NEWLINE__NEWLINE_De nass hoze obuaruuati_NEWLINE__NEWLINE_Pred tim hudim uremen\xc3\xb5,_NEWLINE__NEWLINE_Tozho, kugo proz odgnati,_NEWLINE__NEWLINE_Bug s'\xc5\xbfuoim v'ka\xc5\xbfuuanjom._NEWLINE_ _NEWLINE_De na\xc5\xbfs hoze obuarouuati_NEWLINE__NEWLINE_Pred dragoto, lakoto,_NEWLINE__NEWLINE_Voi\xc5\xbfko, greihih, ter nepa\xc5\xbftih_NEWLINE__NEWLINE_Nui hudizhouih smotih._NEWLINE__NEWLINE_De na\xc5\xbf hoze obuaruuati_NEWLINE__NEWLINE_Pred slem ogniom pakl\xe1\xba\xbdskim,_NEWLINE__NEWLINE_Obilnu ue\xc5\xbfselje dati_NEWLINE__NEWLINE_V'tim kralie\xc5\xbftuim nebe\xc5\xbfkim._NEWLINE__NEWLINE_Nashe du\xc5\xbfhize sapojo_NEWLINE__NEWLINE_Leto peissem huale\xc5\xbfhnu._NEWLINE_J e s u s Syn zhiste M a r i a e_NEWLINE__NEWLINE_Nass obari uekomaj._NEWLINE_A m e n. 1651._NEWLINE_in nouo a\xc3\xb1o.\n_START_SECTION_\nKatekizem\n_START_PARAGRAPH_\nKatekizem je dosledno povzet po malem Kanizijevem katekizmu slovenske izdaje iz leta 1615. V Kalob\xc5\xa1kem rokopisu manjkajo le uvodi in povzetki, zakramenti, Vera, O\xc4\x8dena\xc5\xa1 ter Angelovo \xc4\x8ce\xc5\xa1\xc4\x8denje . Prepis upo\xc5\xa1teva celo naglase.\n_START_SECTION_\nMolitve\n_START_PARAGRAPH_\nVse zapisane molitve so tako imenovane collectae \xe2\x80\x93 pro\xc5\xa1nje pred berilom, mi\xc5\xa1ljene kot skupne molitve pri zbranem ljudstvu. Razdeljene so na molitve \xc2\xbbna vse nedelje celega leta\xc2\xab\xc2\xa0in molitve na \xc2\xbbvse trdne (nepremi\xc4\x8dne) praznike\xc2\xab. Gre za sprotne prevode in zapise, o \xc4\x8demer pri\xc4\x8dajo neizbrisani popravki. Tak del ma\xc5\xa1nega besedila v sloven\xc5\xa1\xc4\x8dini bi bil novost. Treba bi bilo raziskati, ali je \xc5\xa1lo te \xc4\x8dase za ve\xc4\x8dje gibanje ali le za posamezno prizadevanje, da se te pro\xc5\xa1nje molijo v ljudskem jeziku \xe2\x80\x93 morda v zvezi z uvajanjem rimskega misala in obrednika, ki je kazal ve\xc4\x8d razumevanja za jezik vernikov."